stanford-oval/wikipedia huggingface dataset:
เพนเทียม

บทความนี้เกี่ยวกับชื่อแบรนด์เพนเทียม สำหรับเพนเทียมรุ่นแรก (P5) ดูที่ อินเทล P5
เพนเทียม (Pentium) เป็นเครื่องหมายการค้าและแบรนด์ของผลิตภัณฑ์ไมโครโพรเซสเซอร์ x86 หลายตัวจากบริษัทอินเทล เพนเทียมเปิดตัวครั้งแรกเมื่อปี พ.ศ. 2536 โดยใช้สถาปัตยกรรม P5 และมีการพัฒนาต่อเนื่องโดยชิปตัวใหม่ที่ออกมาจะใช้ชื่อรหัสตามหลังคำว่าเพนเทียมเช่น เพนเทียมโปร หรือ เพนเทียมดูอัล-คอร์ จนกระทั่งในปี 2553 ทางอินเทลได้เปลี่ยนระบบการเรียกชื่อชิปในตระกูลเพนเทียมทั้งใหม่หมดให้ใช้เพียงแค่คำว่า "เพนเทียม" โดยไม่มีคำใดต่อท้าย
แม้ว่าเพนเทียมถูกออกแบบมาให้เป็นรุ่นที่ 5 ที่ใช้สถาปัตยกรรม P5 ชิปที่พัฒนาต่อมาได้มีการนำสถาปัตยกรรมตัวใหม่ที่นำมาพัฒนามาใช้ภายใต้ชื่อตระกูลเพนเทียม เช่น P6, เน็ตเบิรสต์, คอร์, เนเฮเลม และล่าสุดคือสถาปัตยกรรมแซนดีบริดจ์
ในปี 2541 เพนเทียมได้ถูกจัดให้เป็นซีพียูสำหรับตลาดบนของทางอินเทลเมื่อบริษัทได้เปิดตัวแบรนด์เซเลรอน เพื่อใช้สำหรับคอมพิวเตอร์ราคาประหยัด ที่ประสิทธิภาพลดลงมา จนกระทั่งในปี 2549 อินเทลได้เปิดตัวตระกูลคอร์ โดยออกมาในชื่อ อินเทล คอร์ 2 ทำให้สถานะทางการตลาดของเพนเทียมอยู่ในระดับกลาง รองจากตระกูลคอร์แต่อยู่สูงกว่าตระกูลเซเลรอน โดยในปัจจุบันชื่อเพนเทียมเป็นชิปที่อยู่ในราคากลางโดยอยู่ระหว่างอินเทลคอร์และอินเทลเซเลรอน
ชื่อ

ชื่อ "เพนเทียม" มาจากภาษากรีกคำว่า πέντε (เพนเต) ที่หมายถึง เลขห้า ซึ่งกล่าวถึงโพรเซสเซอร์รุ่นที่ห้าของอินเทลต่อจาก 80386 (ตัวที่สาม) และ 80486 (ตัวที่สี่) ภายหลังจากที่อินเทลมีปัญหาด้านกฎหมายในการจดทะเบียนชื่อ 80586 และ i586 ชิปของอินเทลภายใต้ชื่อการค้า เพนเทียม ตัวแรกคือ P5 เปิดตัวเมื่อวันที่ 22 มีนาคม พ.ศ. 2536
เพนเทียม ปี 2536

บทความหลัก: อินเทล P5
อินเทลได้พัฒนาไมโครโพรเซสเซอร์ใหม่ภายใต้ชื่อ "เพนเทียม" โดยได้พัฒนาโดยใช้สถาปัตยกรรมไมโครอินเทล P5 พัฒนาต่อเนื่องจาก อินเทล 80486 โดย เพนเทียม และ เพนเทียม MMX ได้มีการใช้งานในช่วงปี 2536-2542 โดยรุ่นแรกมีความเร็ว 60 MHz หรือเท่ากับ 100 mips โดยมีทรานซิสเตอร์ 3.21 ล้านชิ้น และทำงานกับแอดเดรส 32 บิต (เหมือนกับ 486) โดยมีบัส 64 บิตทำให้ทำงานได้เร็วกว่ารุ่นก่อนหน้าสองเท่าตัว รุ่นแรกใช้งานบนซ็อกเก็ต 4 และบางตัวใช้งานบนซ็อกเก็ต 5 ได้
เพนเทียมรุ่นแรกกินไฟ 5 โวลต์ ก่อให้เกิดความร้อนสูงจนต่อมาถึงรุ่น 100 MHz ลดการกินไฟลงเหลือ 3.3 โวลต์
เพนเทียมระหว่าง ปี 2536-2553

Pentium ตัวแรกที่ใช้สถาปัตยกรรม P5
Pentium OverDrive
Pentium MMX
Pentium OverDrive MMX
Pentium Pro
Pentium II
Pentium II OverDrive
Pentium II Xeon
Mobile Pentium II
Pentium III
Pentium III Xeon
Mobile Pentium III
Pentium III M
Pentium 4
Pentium 4 Extreme Edition
Pentium D
Pentium Extreme Edition
Pentium M
Pentium Dual-Core
เพนเทียม ปี 2553 เป็นต้นไป > สถาปัตยกรรมไมโครเนเฮเลม

ในปี 2553 อินเทลได้ประกาศยุบชื่อของ เพนเทียมดูอัล-คอร์ เหลือเพียง "เพนเทียม" เพื่อใช้ในการตลาด โดยใช้สถาปัตยกรรมไมโครเนเฮเลม โดยชื่อรุ่นสำหรับเพนเทียมชุดนี้ จะประกอบไปด้วย ตัวอักษรหนึ่งตัวตามด้วยตัวเลขสี่ตัว โดยตัวที่ใช้สำหรับเดสก์ท็อปจะใช้โพรเซสเซอร์ คลาร์กเดล ส่วนตัวโน้ตบุ๊กจะใช้ อาร์รันเดล
G6950 (2.80GHz)
P6200 (2.13GHz)
P6100 (2.00GHz)
P6000 (1.86GHz)
U5400 (1.20GHz)
เพนเทียม ปี 2553 เป็นต้นไป > สถาปัตยกรรมแซนดีบริดจ์

สถาปัตยกรรมใหม่ แซนดีบริดจ์ จะถูกนำมาใช้กับเพนเทียมบางส่วนวางขายในป 2554 ได้แก่
G850 (2.9 GHz)
G840 (2.8 GHz)
G620 (2.6 GHz)
G620T (2.2 GHz)
แหล่งข้อมูลอื่น

รู้จักกับเพนเทียมโปรเซสเซอร์ เก็บถาวร 2004-10-31 ที่ เวย์แบ็กแมชชีน
ชิปเพนเทียมทั้งหมดที่เป็น P5
กิกะไบต์เทคโนโลยี

| --- | --- |

ประเภท: ผู้ผลิตชิ้นส่วนฮาร์ดแวร์คอมพิวเตอร์
ISIN: TW0002376001 
ก่อตั้ง: เมษายน 1986 (พ.ศ. 2529)
สำนักงานใหญ่: ไทเป ไต้หวัน, สาธารณรัฐประชาชนจีน
บุคลากรหลัก: Pei-Chen Yeh (ประธาน) Ming-Hsiung Liu (ประธานบริหาร)
ผลิตภัณฑ์: เมนบอร์ด การ์ดแสดงผล โน้ตบุ๊ค โทรศัพท์มือถือ อุปกรณ์ฮาร์ดแวร์คอมพิวเตอร์อื่นๆ
รายได้:  US$ 2.5 พันล้าน(2010)
รายได้จากการดำเนินงาน: 60,400,000 ดอลลาร์สหรัฐ 
รายได้สุทธิ: 789,000,000 ดอลลาร์สหรัฐ 
พนักงาน: 7,100 (พ.ศ. 2555) 
เว็บไซต์: th.gigabyte.com
บริษัท กิกะไบต์ เทคโนโลยี จำกัด (มหาชน) (จีน: 技嘉科技股份有限公司; พินอิน: Jìjiā Kējì Gŭfèn Yŏuxiàn Gōngsī, lit. High Skill Technology Corporation) เป็นผู้ผลิตชิ้นส่วนฮาร์ดแวร์คอมพิวเตอร์ มีสำนักงานใหญ่อยู่ที่ไต้หวัน ผลิตภัณฑ์ที่รู้จักกันดีที่สุดคือ [เมนบอร์ด] บริษัทได้เข้าจดทะเบียนกับ ตลาดหลักทรัพย์ไต้หวัน (TSE: 2376)
ประวัติ

บริษัท กิกะไบต์ เทคโนโลยี ได้ก่อตั้งในปี 1986 ลูกค้าหลักเช่นผู้ผลิตคอมพิวเตอร์แบรนเนม เช่น Alienware และ Falcon Northwest ประธานบริษัทคือ Yeh Pei-Cheng จิกะไบต์ได้ถูกจัดว่าเป็นผู้ผลิตเมนบอร์ดอันดับหนึ่ง (จากผลิตภัณฑ์ที่ขาย) เปรียบเทียบกับ Micro-Star International (MSI), Elitegroup Computer Systems (ECS) และ Asus พวกเขาส่งออกเมนบอร์ดประมาณ 19 ล้านตัวในปี 2008 (16 ล้านตัวถูกติดตั้งในเครื่องแบรนด์)
ผลิตภัณฑ์

บริษัท กิกะไบต์ เทคโนโลยี มีผลิตภัณฑ์หลักคือเมนบอร์ด ซึ่งผลิตไว้เพื่อรองรับ ซีพียู ทั้ง AMD, Intel และ Cyrix (ในอดีต) นอกจากนี้ ยังมีผลิตภัณฑ์ การ์ดแสดงผล ที่ใช้ GPU ของ ATI Technologies, NVIDIA และ S3 Graphics (พบได้ยากมาก)
นอกจากนี้ ผลิตภัณฑ์อื่น ๆ ของบริษัทเช่น คอมพิวเตอร์ เดสก์ท๊อป, โน้ตบุค, เมนบอร์ดสำหรับเซิร์ฟเวอร์, ตู้แรคสำหรับเซิร์ฟเวอร์, เครื่องอ่าน-เขียน CD/DVD, จอภาพคอมพิวเตอร์ (พบได้ยากมาก), คีย์บอร์ด, เมาส์, อุปกรณ์ระบายความร้อนคอมพิวเตอร์, โทรศัพท์มือถือ (GSmart) (พีดีเอ), อุปกรณ์เครือข่ายคอมพิวเตอร์, เพาเวอร์ซัพพลาย และ เคสคอมพิวเตอร์
บริษัท กิกะไบต์ เทคโนโลยี ยังเป็นบริษัทแรกที่ผลิต เพาเวอร์ซัพพลาย ที่สามารถควบคุมได้ด้วย ซอฟต์แวร์ อีกด้วย โดยจะเป็นรุ่น ODIN GT
เมษายน 2554: Gigabyte S1080 คอมพิวเตอร์แทบเล็ต ที่ใช้ CPU Intel Atom สามารถบูตได้ 2 ระบบปฏิบัติการคือ Android หรือ Windows 7 Home Premium
ดูเพิ่ม

List of companies of Taiwan
Asus
Biostar
Elitegroup Computer Systems (ECS)
Micro-Star International (MSI)
แหล่งข้อมูลอื่น

เว็บไซต์ทางการ
| ด ค กบริษัททางด้านเทคโนโลยีสารสนเทศขนาดใหญ่ |
| --- | --- |
อินเทอร์เน็ต:  กูเกิล  เฟซบุ๊ก  เทนเซ็นต์  ทวิตเตอร์  ยาฮู  ไป่ตู้  ยานเดกซ์  แอมะซอน.คอม  อีเบย์  IAC  NHN  NetEase  Rakuten 
ประมวลภาพดิจิทัล:  แคนนอน  นิคอน  โกดัก  เอปสัน  โคนิกา มินอลตา  เคียวเซร่า  เล็กซ์มาร์ก  ริโก  ชาร์ป คอร์ปอเรชั่น  แทมรอน  ซิกมา คอร์ปอเรชัน 
อุปกรณ์มือถือ:  แอปเปิล  ซัมซุง  ไมโครซอฟท์ โมบาย  โนเกีย  เอชทีซี  โซนี่  กูเกิล  หัวเว่ย  แบล็กเบอรี  แอลจี อีเลคทรอนิคส์  เอเซอร์  เลอโนโว (โมโตโรลาโมบิลิตี)  แอมะซอน.คอม  เอซุส  พานาโซนิค  ทรู  แซดทีอี  เหม่ยซู  เสียวหมี่  ไฮเซนส์  ทีซีแอลคอร์ปอเรชัน  ลาวา  ออปโป้  เรียลมี  อินฟินิกซ์  เทคโน  นอตติง  ไอเทล 
OEMs:  ฟ็อกซ์คอนน์  Celestica  Compal Electronics  เฟลกซ์  Jabil  Quanta  Sanmina-SCI  TPV Technology  Wistron 
เซมิคอนดักเตอร์:  อินวิเดีย  พานาโซนิค  Advanced Micro Devices  Broadcom  เอ็นเอ็กซ์พีเซมิคอนดักเตอร์  ฟูจิตสึ  แอลจี อีเลคทรอนิคส์  อินฟิเนียนเทคโนโลยีส์  Marvell Technology Group  มีเดียเทค  Micron Technology  เอ็นเอ็กซ์พี เซมิคอนดักเตอร์  ควอลคอมม์  เรเนซาส อิเล็คทรอนิคส์  ซัมซุง  เอสเค ไฮนิกซ์  โซนี่  STMicroelectronics  Texas Instruments  โตชิบา  ซิงหัวยูนิกรุ๊ป (ยูนิซอค)  VIA Technologies 
ฮาร์ดแวร์:  อินเทล  เอเอ็มดี  กิกะไบต์เทคโนโลยี  เอซุส  ASRock Inc.  Biostar 
ซอฟต์แวร์:  อะโดบีซิสเต็มส์  แมคโอเอส  ไมโครซอฟท์  กูเกิล  แอนดรอยด์  เอชพี  ไอบีเอ็ม  ออราเคิล  เอสเอพี เอจี  CA  Symantec  วีเอ็มแวร์ 
แอนตี้ไวรัส:  Symantec  แคสเปอร์สกี 
พีซี และเซิร์ฟเวอร์:  เอเซอร์  เอซุส  เอชพี  เดลล์  เลอโนโว  ฟูจิตสึ  ซัมซุง  แอลจี อีเลคทรอนิคส์  ไดนาบุ๊ก  หัวเว่ย  เสียวหมี่  ไมโครสตาร์ อินเตอร์เนชั่นแนล เฉพาะเซิร์ฟเวอร์ ไอบีเอ็ม  ออราเคิล 
เมนเฟรม:  ฟูจิตสึ  ไอบีเอ็ม 
ดาต้าสโตเรจ:  อีเอ็มซี  ซีเกต  เวสเทิร์น ดิจิตอล  ฮิตาชิ  เอชพี  ซัมซุง  เดลล์  ออราเคิล  เมลโค่  NetApp 
อุปกรณ์เน็ตเวิร์ก:  ซิสโก้  อวาย่า  ฟอร์ติเน็ต  จูนิเปอร์  หัวเว่ย  ต้าถัง เทเลคอม  ฟูจิตสึ  เอชพี  Alcatel-Lucent  อิริคสัน  มิตซูบิชิ อีเล็คทริค  Motorola Solutions  เอ็นอีซี  Nokia Solutions and Networks  ซัมซุง  แซดทีอี 
โทรคมนาคม  และผู้ให้บริการอินเทอร์เน็ต:  América Móvil  เอทีแอนด์ที  เบลล์แคนาดา  บีทีกรุ๊ป  Bharti Airtel  CenturyLink  ไชน่า โมบายล์  ไชน่า เทเลคอม  ไชน่า ยูนิคอม  Comcast  Deutsche Telekom  Hutchison  เคดีดีไอ  เคพีเอ็น  เคที คอร์ปอเรชั่น  MTS  เอ็นทีที  เอ็นทีที โดโคโม  ออเรนจ์  Rogers  สิงเทล  เอสเค เทเลคอม  ซอฟต์แบงก์  สวิสคอม  เทเลนอร์  ทรู  เทเลคอม อิตาเลีย  Telefónica  TeliaSonera  เวอไรซอนไวร์เลสส์  VimpelCom  Vivendi  โวดาโฟน 
รายชื่อบริษัทขนาดใหญ่ที่เกี่ยวข้องทางด้านเทคโนโลยีสารสนเทศ
กฎข้อที่ศูนย์ของอุณหพลศาสตร์

กฎข้อที่ศูนย์ของอุณหพลศาสตร์ (อังกฤษ: The zeroth law of thermodynamics) กล่าวถึงสภาวะสมดุลทางอุณหพลศาสตร์ โดยสามารถสรุปได้ว่า "ถ้าระบบ A และ B อยู่ในภาวะสมดุลทางอุณหพลศาสตร์ และระบบ B และ C อยู่ในสภาวะสมดุลทางอุณหพลศาสตร์แล้ว ระบบ A และ C จะอยู่ในภาวะสมดุลทางอุณหพลศาสตร์ด้วยเช่นกัน"
กล่าวโดยสรุปก็คือภาวะสมดุลทางอุณหพลศาสตร์มี คุณสมบัติถ่ายทอด ได้นั่นเอง.  ที่มาของชื่อ กฎข้อศูนย์ นี้มีที่มาจากการที่นักวิทยาศาสตร์คิดว่ากฎข้อนี้เป็นรากฐานที่สำคัญต่อกฎข้อที่หนึ่ง จึงต้องการจะให้ตัวเลขชื่อกฎอยู่ต่ำกว่ากฎข้อที่หนึ่ง แต่เนื่องจากกฎข้อนี้เพิ่งจะถูกตระหนักถึงความสำคัญเมื่อหลังจากกฎข้อที่หนึ่งและสองมีชื่อเสียงมานานมากแล้ว นักวิทยาศาสตร์จึงตัดสินใจไม่เปลี่ยนลำดับตัวเลข และตั้งให้กฎข้อนี้เป็นกฎข้อที่ศูนย์.
กฎข้อนี้เป้นกฎที่ได้จากการทดลองและเป็นหลักการในการวัดอุณหภูมิของวัตถุต่างๆ ด้วยเครื่องมือวัดอุณหภูมิหรือเทอร์โมมิเตอร์ โดยการแทนวัตถุชิ้นที่สามเป็นเทอร์โมมิเตอร์ โดยเมื่อเทอร์โมมิเตอร์วัดระดับอุณหภูมิของวัตถุสองชิ้นนั้นแล้วพบว่าว่ามีค่าเท่ากัน จากหลักการในข้อที่ศูนย์ของเทอร์โมไดนามิกส์สามารถระบุได้ว่าวัตถุสองชิ้นอยู่ในสมดุลความร้อนต่อกันได้ แม้ว่าวัตุสองชิ้นนั้นจะไมได้สัมผัสกันโดยตรง
หอเหมมณเฑียรเทวราช

| หอเหมมณเฑียรเทวราช |
| --- | --- |
หอเหมมณเฑียรเทวราช
ศาสนา
จังหวัด: จังหวัดพระนครศรีอยุธยา
เทพ: สมเด็จพระเจ้าปราสาททอง
หน่วยงานกำกับดูแล: สำนักพระราชวัง
ปีที่อุทิศ: พ.ศ. 2415
ที่ตั้ง
ที่ตั้ง: พระราชวังบางปะอิน
ประเทศ: ประเทศไทย
หอเหมมณเฑียรเทวราช หรือที่บางคนเรียกกันว่า "ศาลพระเจ้าปราสาททอง" เป็นปรางค์ศิลา จำลองแบบจากปรางค์ขอม ภายในประดิษฐานเทวรูปสมมุติแทนพระองค์พระเจ้าปราสาททอง ตั้งอยู่ในเขตพระราชฐานชั้นนอก ริมสระใต้ต้นโพธิ์ ภายในพระราชวังบางปะอิน
ประวัติ

พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้สร้างหอเหมมณเฑียรเทวราชขึ้นในระหว่างปี พ.ศ. 2415 - 2419 ต่อมา มีการสร้างในครั้งที่ 2 เมื่อปี พ.ศ. 2423 เนื่องจากเหตุการณ์เรือพระประเทียบของสมเด็จพระนางเจ้าสุนันทากุมารีรัตน์ล่ม เป็นเหตุให้พระองค์สวรรคตพร้อมพระราชธิดาและพระราชโอรส(ธิดา)ในพระครรภ์ ดังนั้น พระบาทสมเด็จพระจุลจอมเกล้าเจ้าอยู่หัวจึงทรงพระราชวิตกว่า สมเด็จพระเจ้าลูกยาเธอ เจ้าฟ้ามหาวชิรุณหิศ จะทรงได้รับอันตรายจึงทรงบ่นว่าถ้าสมเด็จพระเจ้าลูกยาเธอ เจ้าฟ้ามหาวชิรุณหิศปลอดภัยจากการเดินทางในครั้งนี้จะทรงสร้างศาลถวายใหม่
เมื่อสมเด็จพระเจ้าลูกยาเธอ เจ้าฟ้ามหาวชิรุณหิศทรงปลอดภัยจากการเดินทาง จึงทรงพระกรุณาโปรดเกล้าฯ ให้ก่อสร้างศาลขึ้นมาใหม่ แล้วเสร็จเมื่อปี พ.ศ. 2432
แหล่งข้อมูลอื่น

ท่องแดนดินแห่งความงามที่ “พระราชวังบางปะอิน” เก็บถาวร 2005-12-14 ที่ เวย์แบ็กแมชชีน
แผนที่และภาพถ่ายทางอากาศของ หอเหมมณเฑียรเทวราช
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
14°13′52″N 100°34′41″E﻿ / ﻿14.231180°N 100.577983°E﻿ / 14.231180; 100.577983
| ด ค กสถานที่ภายในพระราชวังบางปะอิน |
| --- | --- |
วัดประจำพระราชวัง:  วัดนิเวศธรรมประวัติราชวรวิหาร 
พระราชฐานชั้นนอก:  หอเหมมณเฑียรเทวราช  พระที่นั่งไอศวรรย์ทิพยอาสน์  พระที่นั่งวโรภาษพิมาน  สภาคารราชประยูร 
พระราชฐานชั้นใน:  พระที่นั่งอุทยานภูมิเสถียร  หอวิฑูรทัศนา  เก๋งบุปผาประพาส  พระที่นั่งเวหาศน์จำรูญ  พระตำหนักฝ่ายใน  อนุสาวรีย์สมเด็จพระนางเจ้าสุนันทากุมารีรัตน์ และ อนุสาวรีย์ราชานุสรณ์
Spaceflight simulator

ไอคอน spaceflight simulator
Spaceflight Simulatorเป็นเกมจำลองการบินอวกาศที่สร้างโดยŠtefo Mai Morojna ผู้เล่นสามารถสร้างจรวดและยานอวกาศ ของตัวเอง แล้วปล่อยมันออกสู่อวกาศ เกมดังกล่าวมีให้บริการใน Android, iOS และ Steam
คุณสมบัติ

ดาวเคราะห์ที่ปรับขนาดได้สมจริง
กลไกการโคจรที่สมจริง
จักรวาลเปิดกว้างโดยไม่มีกำแพงที่มองไม่เห็น
อัพเดท

เวอร์ชันสาธารณะแรกของเกมคือ1.0ซึ่งเปิดตัวเมื่อวันที่ 30 พฤศจิกายน 2017 หลังจากการอัปเดตและปรับปรุงอย่างต่อเนื่อง เวอร์ชันล่าสุดที่มีให้คือ 1.5.9.15
วังเดร์ ลูอีส ซิลวา ซูซา

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  วังเดร์ ลูอีส ซิลวา ซูซา
วันเกิด:   (1990-04-17) 17 เมษายน ค.ศ. 1990 (34 ปี)
สถานที่เกิด:  ซัลวาดอร์ บราซิล
ส่วนสูง:  1.75 m (5 ft 9 in)
ตำแหน่ง:  กองกลางตัวรุก
ข้อมูลสโมสร
สโมสรปัจจุบัน:  ชลบุรี เอฟซี
หมายเลข:  7
สโมสรเยาวชน
2008–2009:  บาเอีย
สโมสรอาชีพ*
| ปี |  ทีม |  ลงเล่น |  (ประตู) |
| 2010–2012 |  บาเอีย |  33 |  (4) |
| 2011 |  → ฟลาเมงโก (ยืมตัว) |  2 |  (0) |
| 2013–2016 |  วิตอเรีย |  55 |  (5) |
| 2014 |  → ปอร์ตูกีส (ยืมตัว) |  3 |  (0) |
| 2017 |  เชียงราย ยูไนเต็ด |  29 |  (5) |
| 2018–2024 |  แบงค็อก ยูไนเต็ด |  145 |  (33) |
| 2024 |  พีที ประจวบ |  11 |  (1) |
| 2025– |  ชลบุรี เอฟซี |  3 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
วังเดร์ ลูอีส ซิลวา ซูซา (17 เมษายน ค.ศ. 1990 —) เป็นนักฟุตบอลชาวบราซิล ปัจจุบันเล่นตำแหน่งกองกลางตัวรุกให้กับชลบุรี เอฟซี ในไทยลีก 2
สโมสรอาชีพ > เชียงราย ยูไนเต็ด

ในวันที่ 5 มีนาคม ค.ศ. 2017 วังเดร์ ลูอีส ทำประตูแรกในไทยลีก นัดที่เชียงรายเปิดบ้านเอาชนะสุพรรณบุรี 2–0
สโมสรอาชีพ > แบงค็อก ยูไนเต็ด

ในวันที่ 21 ธันวาคม ค.ศ. 2017 วังเดร์ ลูอีส ได้เซ็นสัญญา 2 ปีกับแบงค็อก ยูไนเต็ด ต่อมาในวันที่ 4 มีนาคม ค.ศ. 2018 วังเดร์ ลูอีส ทำประตูแรกในไทยลีก นัดที่แบงค็อกบุกไปชนะราชบุรีที่มิตรผลสเตเดียม 2–1 โดยสถิติฤดูกาล 2018 วังเดร์ ลูอีส ทำประตูให้กับสโมสรได้ทั้งหมด 5 ประตู
เกียรติประวัติ

Taça Guanabara: 2011
Taça Rio: 2011
Campeonato Carioca: 2011
Campeonato Baiano: 2012
Campeonato Baiano: 2013, 2016
ไทยเอฟเอคัพ (1): 2560
ไทยลีก รองชนะเลิศ: 2561, 2565–66, 2566–67
ไทยเอฟเอคัพ: 2566–67
แหล่งข้อมูลอื่น

Player Profile @Flamengo.com.br (โปรตุเกส)
Player Profile @Flapédia (โปรตุเกส)
| ด ค กผู้เล่นชุดปัจจุบันของสโมสรฟุตบอลชลบุรี  |
| --- | --- |
 3 ฉัตรมงคล  4 กิตติพงษ์  5 คว็อน แด-ฮี  6 ทรงชัย  7 วังเดร์  9 อดิศักดิ์  10 ชาญณรงค์(c)  11 มูรีลู  14 รณชัย  15 จักรพงษ์  18 สันติภาพ  19 กษิดิศ  20 สุขสันต์  23 ศุภวัฒน์  26 ธีรภัทร  31 ปฐมชัย  32 รชต  33 แดร์เลย์  42 กิตติพงษ์  81 วาตารา  91 พงศกร  หัวหน้าผู้ฝึกสอน: ธวัชชัย
การรั่วไหลของน้ำมันดิบจากแท่นขุดเจาะดีพวอเทอร์ฮอไรซัน

ภาพถ่ายอาณาบริเวณคราบน้ำมันจากดาวเทียมTerra ของนาซา เมื่อ 24 พฤษภาคม 2553
การรั่วไหลของน้ำมันดิบจากแท่นขุดเจาะดีพวอเทอร์ฮอไรซัน (หรือที่เรียกในชื่ออื่นว่า การรั่วไหลของน้ำมันดิบของบีพี หรือ การรั่วไหลของน้ำมันดิบในอ่าวเม็กซิโก)  เป็นเหตุการณ์น้ำมั่นรั่วขนาดใหญ่ในอ่าวเม็กซิโก ระหว่างวันที่ 20 เมษายน - 15 กรกฎาคม พ.ศ. 2553 (86 วัน) ซึ่งนับว่าเป็นการรั่วไหลนอกชายฝั่งที่ใหญ่ที่สุดในประวัติศาสตร์สหรัฐอเมริกา บางแหล่งประเมินเมื่อประมาณปลายเดือนพฤษภาคมว่าเป็นการรั่วไหลของน้ำมันที่ใหญ่ที่สุดในโลกด้วยปริมาณน้ำมั่นรั่วรวมหลายสิบล้านแกลลอน การรั่วครั้งนี้เกิดมาจากการที่น้ำมันพุ่งขึ้นจากใต้ทะเล ซึ่งเป็นผลจากการระเบิดของแท่นขุดเจาะน้ำมันดีพวอเตอร์ฮอไรซัน เมื่อวันที่ 20 เมษายน 2553 การระเบิดครั้งนี้ทำให้คนงานเสียชีวิต 11 คน และบาดเจ็บ 17 คน
แท่นขุดแห่งนี้เป็นสัมปทานของบริติชปีโตรเลียม (BP) เป็นแท่นเจาะแบบเคลื่อนที่ ขณะเกิดเหตุระเบิด กำลังขุดเจาะน้ำมันดิบจากระดับความลึก 1,500 เมตร  และจมลงเมื่อวันที่ 22 เมษายน 36 ชั่วโมงหลังการระเบิด
นกกระทุงที่ได้รับผลกระทบจากน้ำมันดิบ จับได้ที่เกาะแกรนด์ไอเซิล รัฐลุยเซียนา
ในช่วงของการรั่วไหล ประมาณการว่ามีน้ำมันดิบรั่วไหลออกมาจากช่องเปิดใต้ทะเลระหว่างวันละ 12,000 ถึง 100,000 บาร์เรล (1.9 ล้าน ถึง 16 ล้านลิตรต่อวัน) ก่อให้เกิดภาวะปนเปื้อนเป็นอาณาบริเวณระหว่าง 6,500 ถึง 24,000 ตารางกิโลเมตร  และภายหลังเหตุการณ์นี้ มีประมาณการว่ามีน้ำมันรั่วไหลทั้งสิ้น 4.9 ล้านบาร์เรล
องค์การคุ้มครองสิ่งแวดล้อมประกาศว่า บีพีได้ถูกสั่งห้ามในการทำสัญญาใหม่กับรัฐบาลสหรัฐชั่วคราว กระทรวงยุติธรรมสหรัฐได้ตกลงกับบีพีในการตั้งค่าปรับและค่าใช้จ่ายอื่นๆในเหตุการณ์นี้ถึง 4.525 พันล้านเหรียญ ซึ่งสูงเป็นประวัติการณ์ แต่การดำเนินการด้านกฎหมายยังไม่มีความชัดเจนจนกว่าจะได้ข้อสรุปภายในปี พ.ศ. 2557 เพื่อที่จะตรวจสอบค่าใช้จ่ายในการพื้นฟูและประเมินความเสียหายของทรัพยากรธรรมชาติ ซึ่งในเดือนกุมภาพันธุ์ พ.ศ. 2556 สินไหมทางอาญาและทางแพ่งแก่กองทุนที่รับผิดชอบ มีค่าใช้จ่ายตกกับบีพี ราว 42.2 พันล้านเหรียญ
ดูเพิ่ม

ความพยายามยับยั้งการรั่วไหลของน้ำมันดิบจากแท่นขุดเจาะดีพวอเทอร์ฮอไรซัน
แดนดาว ยมาภัย

| แดนดาว ยมาภัย |
| --- | --- |
เกิด: 12 ธันวาคม พ.ศ. 2539 (28 ปี) แดนดาว พฤกษ์พยุง กรุงเทพมหานคร ประเทศไทย
อาชีพ: นักแสดง
ปีที่แสดง: 2546–ปัจจุบัน
รางวัล
พิฆเนศวร: นักแสดงสมทบหญิงยอดเยี่ยม พ.ศ. 2567 – พรหมลิขิต
แดนดาว ยมาภัย มีชื่อจริงว่า แดนดาว พฤกษ์พยุง ชื่อเล่น จ๊ะจ๋า (เกิด 12 ธันวาคม พ.ศ. 2539) เป็นนักแสดงหญิงชาวไทย เป็นที่รู้จักจากการรับบท อึ่ง ทาสผู้ซื่อสัตย์จากละครพีเรียดอิงประวัติศาสตร์เรื่องพรหมลิขิต
ประวัติ

แดนดาว พฤกษ์พยุง เกิดเมื่อวันที่ 12 ธันวาคม พ.ศ. 2539 ที่กรุงเทพมหานคร เป็นบุตรของ ดอน พฤกษ์พยุง นักแสดงชาวไทย เป็นหลานย่าของบรรเจิดศรี พฤกษ์พยุง (บรรเจิดศรี ยมาภัย) นักแสดงอาวุโสชื่อดัง เธอยังมีศักดิ์เป็นหลานของ ตุ๋ย มนฤดี ยมาภัย อดีตนางเอกชื่อดัง และเป็นหลานป้าของอาจารย์แดง–ศัลยา สุขะนิวัตติ์ นักเขียนบทละครโทรทัศน์ชื่อดัง ซึ่งเธอมีน้องชาย 1 คนคือ แดน พฤกษ์พยุง โดยแดนดาวจบการศึกษาจากโรงเรียนมาแตร์เดอีวิทยาลัย และ เข้าศึกษาต่อด้านศิลปะการแสดง สาขาการแสดงและกำกับการแสดง คณะศิลปกรรมศาสตร์ มหาวิทยาลัยศรีนครินทรวิโรฒ
เข้าสู่วงการ

แดนดาวเข้าสู่วงการจากการได้ร่วมแสดงในละครโทรทัศน์เรื่องพรพรหมอลเวง เมื่อปี 2546 โดยในตอนนั้นเธอรับบทเป็น น้องขวัญ และต่อจากนั้นเธอก็ห่างหายจากงานละคร จนกระทั่งในปี 2562 เธอมีโอกาสได้กลับมาแสดงละครอีกครั้งในเรื่อง ก่อนอรุณจะรุ่ง ทางช่องจีเอ็มเอ็ม 25 จากการกำกับของอัษฎาวุธ เหลืองสุนทร อดีตพระเอกชื่อดัง ซึ่งละครโทรทัศน์เรื่องนี้อาจารย์แดง ศัลยา ผู้เป็นป้าของเธอได้เขียนทั้งบทประพันธ์และบทละครโทรทัศน์ โดยเธอรับบทเป็น หนูเล็ก และใช้ชื่อ แดนดาว พฤกษ์พยุง ในการแสดง
ในปีเดียวกัน เธอได้แสดงละครอีกเรื่องหนึ่งคือเรื่อง กลลวงทวงหนี้รัก ทางช่อง 3 เอชดี โดยรับบทเป็น กำไล เพื่อนสนิทนางเอก ซึ่งเธอยังใช้ชื่อ แดนดาว พฤกษ์พยุง ในการแสดง และละครเรื่องนี้อาจารย์แดง ศัลยา ได้นำชื่อของเธอมาใช้เป็นนามปากกาในการเขียนบทละครโทรทัศน์ ก่อนจะหายไปจากหน้าจอนานถึง 4 ปี
จากนั้นในปี 2566 เธอได้กลับมาเล่นอีกครั้งในละครพีเรียดอิงประวัติศาสตร์เรื่อง พรหมลิขิต โดยรับบทเป็น อึ่ง และจากละครเรื่องนี้ทำให้เธอเป็นขวัญใจของแฟน ๆ ละคร โดยคราวนี้เธอใช้ชื่อ แดนดาว ยมาภัย ในการแสดง โดย ยมาภัย เป็นนามสกุลก่อนสมรสของบรรเจิดศรี
ผลงาน > ละครโทรทัศน์/ซีรีส์

| ปี | เรื่อง | ช่อง | รับบท |
| --- | --- | --- | --- |
| 2546 | พรพรหมอลเวง | ช่อง 7 | ปรงขวัญ (ผลงานวัยเด็ก) |
| 2562 | ก่อนอรุณจะรุ่ง | จีเอ็มเอ็ม 25 | หนูเล็ก |
| 2562 | กลลวงทวงหนี้รัก | ช่อง 3 | กําไล |
| 2566 | พรหมลิขิต | ช่อง 3 | อึ่ง |
| 2567 | ใจซ่อนรัก | ช่อง 3 | หมอโบว์ |
| 2567 | ก็รักมันปักใจ | ช่อง 3 | สำลี |
| 2567 |  | ช่อง 3 |  |
สมาชิกสภาผู้แทนราษฎรจังหวัดพระนคร

| อดีตเขตเลือกตั้งสมาชิกสภาผู้แทนราษฎร |
| --- | --- |
จังหวัดพระนคร
จำนวนเขต: 1
เขตเลือกตั้งครั้งก่อน
ก่อตั้ง: พ.ศ. 2476
ยุบเลิก: พ.ศ. 2514
ที่นั่ง: ประชาธิปัตย์ (15)
สมาชิกสภาผู้แทนราษฎร: หม่อมราชวงศ์เสนีย์ ปราโมช พิชัย รัตตกุล เล็ก นานา ร้อยตำรวจเอก สุรัตน์ โอสถานุเคราะห์ เกษม บุญศรี สวาสดิ์ สุมาลยศักดิ์ สมบุญ ศิริธร ดำรง ลัทธพิพัฒน์ ธรรมนูญ เทียนเงิน  คุณหญิง เลขา อภัยวงศ์ พลตำรวจโท ประชา บูรณธนิต ณัฐวุฒิ สุทธิสงคราม ศิระ ปัทมาคม พลโท บุศรินทร์ ภักดีกุล พลเรือเอกเสนาะ รักธรรม
สมาชิกสภาผู้แทนราษฎรจังหวัดพระนคร
ประวัติศาสตร์

หลังจากประเทศไทยมีการเปลี่ยนแปลงการปกครองในปี พ.ศ. 2475 จึงมีการจัดการเลือกตั้งสมาชิกสภาผู้แทนราษฎรเป็นครั้งแรก เมื่อวันที่ 15 พฤศจิกายน พ.ศ. 2476 โดยการเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดพระนครมีสมาชิกสภาผู้แทนราษฎรชุดแรก คือ พลโทพระยาเทพหัสดิน (ผาด เทพหัสดิน ณ อยุธยา)  นายไต๋ ปาณิกบุตร และ ขุนสมาหารหิตะคดี (โป๊ โปรคุปต์)
นักการเมืองที่ได้รับเลือกตั้งเป็นสมาชิกสภาผู้แทนราษฎรมากครั้งที่สุด คือ 4 สมัย ได้แก่ พันตรี ควง อภัยวงศ์
สมาชิกสภาผู้แทนราษฎรสตรีคนแรกของจังหวัดพระนคร คือ นางศิระ ปัทมาคม (จากการเลือกตั้ง พ.ศ. 2512)
ตระกูลการเมืองที่ได้รับเลือกตั้งมากที่สุด คือ
เทพหัสดิน ณ อยุธยา (2 คน) ได้แก่ พลโท พระยาเทพหัสดิน (ผาด เทพหัสดิน ณ อยุธยา) และพลโท บัญญัติ เทพหัสดิน ณ อยุธยา
โอสถานุเคราะห์ (2 คน) ได้แก่ ร้อยตำรวจเอก เสวียน โอสถานุเคราะห์ และร้อยตำรวจเอก สุรัตน์ โอสถานุเคราะห์
อภัยวงศ์ (2 คน) ได้แก่ พันตรี ควง อภัยวงศ์ และคุณหญิงเลขา อภัยวงศ์
ปราโมช (2 คน) ได้แก่ หม่อมราชวงศ์คึกฤทธิ์ ปราโมช และหม่อมราชวงศ์เสนีย์ ปราโมช
เขตการเลือกตั้ง

| 0 | 1 | 2 |
| --- | --- | --- |
| การเลือกตั้ง | เขตการเลือกตั้ง | จำนวน ส.ส. |
| พ.ศ. 2476 | เขตเลือกตั้งที่ 1 : ทั้งจังหวัด | 3 คน (เขตละ 3 คน) |
| พ.ศ. 2480 | · เขตเลือกตั้งที่ 1 : อำเภอพระนคร, อำเภอสัมพันธวงศ์, อำเภอป้อมปราบ และอำเภอนางเลิ้ง · เขตเลือกตั้งที่ 2 : อำเภอดุสิต, อำเภอปทุมวัน, อำเภอบางรัก และอำเภอบ้านทะวาย · เขตเลือกตั้งที่ 3 : อำเภอพระโขนง, อำเภอบางกะปิ, อำเภอบางซื่อ, อำเภอบางเขน, อำเภอมีนบุรี, อำเภอหนองจอก และอำเภอลาดกระบัง | 3 คน (เขตละ 1 คน) |
| พ.ศ. 2481 | · เขตเลือกตั้งที่ 1 : อำเภอพระนคร, อำเภอสัมพันธวงศ์ และอำเภอป้อมปราบ · เขตเลือกตั้งที่ 2 : อำเภอดุสิต, อำเภอปทุมวัน, อำเภอบางรัก และอำเภอบ้านทะวาย · เขตเลือกตั้งที่ 3 : อำเภอพระโขนง, อำเภอบางกะปิ, อำเภอบางเขน, อำเภอมีนบุรี และอำเภอหนองจอก | 3 คน (เขตละ 1 คน) |
| พ.ศ. 2489 | · เขตเลือกตั้งที่ 1 : อำเภอพระนครและอำเภอป้อมปราบศัตรูพ่าย  · เขตเลือกตั้งที่ 2 : อำเภอสัมพันธวงศ์, อำเภอบางรัก และอำเภอยานนาวา · เขตเลือกตั้งที่ 3 : อำเภอปทุมวันและอำเภอดุสิต · เขตเลือกตั้งที่ 4 : อำเภอบางกะปิ, อำเภอมีนบุรี และอำเภอหนองจอก · เขตเลือกตั้งที่ 5 : อำเภอบางเขน, อำเภอนนทบุรี และอำเภอปากเกร็ด · เขตเลือกตั้งที่ 6 : อำเภอพระโขนง, อำเภอพระประแดง, อำเภอสมุทรปราการ, อำเภอบางพลี และอำเภอบางบ่อ | 5 คน (เขตละ 1 คน) |
| พ.ศ. 2491 | เขตเลือกตั้งที่ 1 : ทั้งจังหวัด | 4 คน (เขตละ 4 คน) |
| พ.ศ. 2492 | เขตเลือกตั้งที่ 1 : ทั้งจังหวัด | 4 คน (เขตละ 4 คน) |
| พ.ศ. 2495 | เขตเลือกตั้งที่ 1 : ทั้งจังหวัด | 6 คน (เขตละ 6 คน) |
| พ.ศ. 2500/1 | เขตเลือกตั้งที่ 1 : ทั้งจังหวัด | 9 คน (เขตละ 9 คน) |
| พ.ศ. 2500/2 | เขตเลือกตั้งที่ 1 : ทั้งจังหวัด | 9 คน (เขตละ 9 คน) |
| พ.ศ. 2512 | เขตเลือกตั้งที่ 1 : ทั้งจังหวัด | 15 คน (เขตละ 15 คน) |
รายนามสมาชิกสภาผู้แทนราษฎรแบบแบ่งเขต > ชุดที่ 2–4; พ.ศ. 2480–2489

| 0 | 1 | 2 | 3 | 4 |
| --- | --- | --- | --- | --- |
| เขต | ชุดที่ 2 พ.ศ. 2480 | ชุดที่ 3 พ.ศ. 2481 | ชุดที่ 4 | ชุดที่ 4 |
| เขต | ชุดที่ 2 พ.ศ. 2480 | ชุดที่ 3 พ.ศ. 2481 | มกราคม พ.ศ. 2489 | สิงหาคม พ.ศ. 2489 เลือกตั้งเพิ่มเติม |
| 1 | พระยาโอวาทวรกิจ (เหม ผลพันชิน) | ขุนสมาหารหิตะคดี (โป๊ โปรคุปต์) (เสียชีวิต) | นายโชติ คุ้มพันธ์ | หม่อมราชวงศ์เสนีย์ ปราโมช |
| 1 | พระยาโอวาทวรกิจ (เหม ผลพันชิน) | นายโชติ คุ้มพันธ์ (แทนขุนสมาฯ) | นายโชติ คุ้มพันธ์ | หม่อมราชวงศ์เสนีย์ ปราโมช |
| 2 | ร้อยตำรวจเอก เสวียน โอสถานุเคราะห์ | ร้อยโท ณเณร ตาละลักษณ์ (ขาดคุณสมบัติ) | พันตรี ควง อภัยวงศ์ | พระยาศรีวิสารวาจา |
| 2 | ร้อยตำรวจเอก เสวียน โอสถานุเคราะห์ | นายเลื่อน พงษ์โสภณ (แทนร้อยโท ณเณร) | พันตรี ควง อภัยวงศ์ | พระยาศรีวิสารวาจา |
| 3 | นายอรุณ ทองปัชโชติ | นายอรุณ ทองปัชโชติ | หม่อมราชวงศ์คึกฤทธิ์ ปราโมช | ร้อยตำรวจเอกภิเศก พรหมายน |
| 4 | – | – | นายรังสฤษดิ์ เชาวนศิริ | ร้อยตำรวจเอก อภัย สงเคราะห์ราษฏร์ |
| 5 | – | – | ขุนชำนิอนุศาสน์ | นายประสาท สุขุม |
| 6 | – | – | – | นายดิเรก ชัยนาม (ลาออก) |
| 6 | – | – | – | นายอรุณ พันธ์ุฟัก (แทนนายดิเรก) |
รายนามสมาชิกสภาผู้แทนราษฎรแบบแบ่งเขต > ชุดที่ 5; พ.ศ. 2491–2492

| 0 | 1 | 2 |
| --- | --- | --- |
| ชุดที่ | การเลือกตั้ง | เขตเลือกตั้งที่ 1 |
| ชุดที่ 5 | พ.ศ. 2491 | พันตรี ควง อภัยวงศ์ |
| ชุดที่ 5 | พ.ศ. 2491 | หม่อมราชวงศ์เสนีย์ ปราโมช |
| ชุดที่ 5 | พ.ศ. 2491 | หม่อมราชวงศ์คึกฤทธิ์ ปราโมช (ลาออก) |
| ชุดที่ 5 | พ.ศ. 2491 | พลโท ชิต มั่นศิลป์สินาดโยธารักษ์   (แทนหม่อมราชวงศ์คึกฤทธิ์) |
| ชุดที่ 5 | พ.ศ. 2491 | ร้อยตำรวจเอก ภิเศก พรหมมายน |
| ชุดที่ 5 | พ.ศ. 2492 | ขุนปลดปรปักษ์ (เลือกตั้งเพิ่มเติม) |
| ชุดที่ 5 | พ.ศ. 2492 | นายประพัฒน์ วรรณธนะสาร (เลือกตั้งเพิ่มเติม) |
รายนามสมาชิกสภาผู้แทนราษฎรแบบแบ่งเขต > ชุดที่ 7; พ.ศ. 2495

| --- | --- |
ลำดับ: ชุดที่ 7 พ.ศ. 2495
1: นายประพัฒน์ วรรณธนะสาร (เสียชีวิต/ไม่มีเลือกตั้งใหม่)
2: นายฉัตร ศรียานนท์
3: พลโท ปลด ปลดปรปักษ์ พิบูลภานุวัธน์ (เสียชีวิต)
3: นายจันโนทัย ฤกษสุต (แทนพลโทปลด)
4: นายจินตะเสน ไชยาคำ
5: นายเพทาย อมาตยกุล
6: นายโชติ คุณะเกษม